แนวโน้มดัชนีเช้าแกว่งแคบ
นักวิเคราะห์ประเมินดัชนีเช้าวันนี้แกว่งตัวกรอบแคบ ตลาดต่างประเทศหลายตลาดยังปิดในเทศกาลคริสมาสต์
26 ธ.ค. 2555

นักวิเคราะห์ประเมินดัชนีเช้าวันนี้แกว่งตัวกรอบแคบ ตลาดต่างประเทศหลายตลาดยังปิดในเทศกาลคริสมาสต์          นางภรณี ทองเย็น ผู้ช่วยกรรมการผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยวันนี้คล้ายเมื่อวานน่าจะแกว่งตัวในกรอบแคบ ตลาดเพื่อนบ้านหรือตลาดต่างประเทศยังมีหลายตลาดที่ปิดอยู่ในเทศกาลคริสมาสต์ แม้ว่าตลาดหุ้นสหรัฐฯ จะกลับมาเปิดก็ตาม โดยสหรัฐฯ วันนี้คงมีเรื่องการประนีประนอม Fiscal Cliff ซึ่งจะต้องได้ข้อสรุปภายในสิ้นปี          ปัจจัยในประเทศน่าจะมีแรงซื้อของกองทุน LTF-RMF คงจะมีแรงซื้อค่อนข้างมากในช่วงนี้ที่ยังจะผลักดันดัชนีอยู่ช่วงนี้ถ้าลูกค้ามีกำไรแนะนำให้ปรับพอร์ตขายหุ้น เหลือหุ้นที่ PE ต่ำหุ้นที่เกี่ยวข้องกับคอนซูมเมอร์ไฟแนนซ์ หุ้นค้าปลีกที่ได้ประโยชน์จากมาตรการภาครัฐ           ขณะที่ตลาดภูมิภาคเช้านี้บวกลบสลับ มาเลเซียติดลบ ไต้หวันบวกเล็กน้อย เกาหลีบวกเล็กน้อย